Deg ukatay-agi, ad nesleḍ aktawal n tqenduṛt n leqbayel id-negmer si temnaḍt n Tizi Wezzu. I wakken ad yemmed wammud, nekka-d i ddeqs n tɣiwanin di temnaḍt-agi (wali takarḍit 01). Nebɣa ad nẓer amek ttsemmin i tqenduṛt di yal taɣiwant, nga tikerḍiwin akken ad aɣ-d-tban ugar temḍawit tasnalsayt d umgarad gar temnaḍin. Nsegza-d tamḍawit ay d-nemlal di 8 tedgatin. Negmer-d ddeqs n wammuden si temnaḍin-agi ɣur imselɣa n kra n temnaḍin.